***Αθήνα, 16 Απριλίου 2016***

**ΔΕΛΤΙΟ ΤΥΠΟΥ**

**Ο πρώην Πρόεδρος της Βουλής Δημήτρης Σιούφας,** έκανε την ακόλουθη δήλωση:

«Εκοιμήθη χθες ο Θεοφιλέστατος Επίσκοπος Ρεντίνης Σεραφείμ και βρίσκεται πλέον στην αιωνιότητα κοντά στον Κύριο.

Του απευθύνουμε το Ύστατο χαίρε, με σεβασμό στον πνευματικό μας πατέρα, ο οποίος διακόνησε την Εκκλησία και την Εκπαίδευση, πάντοτε δίπλα με αγάπη προς τις συμπολίτισσες και τους συμπολίτες μας, καθώς και τους πιστούς στην Μητρόπολη Σταγών και Μετεώρων και στην Γερμανία.

Άφησε πίσω του σημαντικό πνευματικό και κοινωνικό έργο, υπομένοντας με καρτερία, επί χρόνια το προσωπικό του Μαρτύριο.

Ο Θεοφιλέστατος Σεραφείμ εμπνεόμενος από τον Ευαγγελικό λόγο, ήταν κοντά μας με καλοσύνη, αγάπη και καταλλαγή.

Αιωνία του η μνήμη, θα τον θυμόμαστε πάντα.»